ⵃⵎⴰⴷ ⴰⵎⵏⵜⴰⴳ

ⵃⵎⴰⴷ ⵓ ⴱⵕⴰⵀⵉⵎ ⵓ ⵄⵍⵉ ⵓ ⵎⵓⵃⵎⵎⴰⴷ ⴰⵎⵏⵜⴰⴳ, ⵍⵍⵉ ⵉⵜⵜⵡⴰⵙⵙⵏⵏ ⴳ ⵜⵥⵓⵕⵉ ⵙ ⵓⴼⵔⵉⵙⵎ "ⵕⵕⴰⵢⵙ ⵃⵎⴰⴷ ⴰⵎⵏⵜⴰⴳ" (1927 - 24 ⵏⵓⵡⴰⵏⴱⵉⵔ 2015), ⵉⴳⴰ ⴰⵎⴷⵢⴰⵣ ⴷ ⵕⵕⴰⵢⵙ ⴷ ⵓⵎⵙⵏⴼⵍⵓⵍ ⵏ ⵡⴰⵏⵢⴰⵜⵏ ⴷ ⵓⵎⴰⵔⴰ ⴰⵎⵖⵔⵉⴱⵉ ⴰⵎⴰⵣⵉⵖ. ⵉⵜⵜⵓⵙⵉⵜⴳ ⴰⵎ ⵢⴰⵏ ⵙⴳ ⵜⴰⵙⵓⵜ ⵜⴰⵎⵣⵡⴰⵔⵓⵜ ⵍⵍⵉ ⵉⵙⵙⵔⵙⵍⵏ ⵜⵉⵏⵎⵍ ⵏ "ⵜⵥⵓⵕⵉ ⵏ ⵜⵕⵕⵡⵓⵢⵙⴰ" ⵜⴰⵜⵔⴰⵔⵜ, ⴷ ⵢⴰⵏ ⵙⴳ ⵉⵏⵎⵖⵓⵔⵏ ⵉⵅⴰⵜⴰⵔⵏ ⵏ ⵜⵣⵍⵉⵜ ⵜⴰⵙⵓⵙⵉⵜ ⵜⴰⴽⵍⴰⵙⵉⴽⵜ.ⵜⴰⵙⵏⴰ ⵏ ⵜⴳⵔⴰⵡⵜ ⵏ ⴷⵛⴰⵢⵔⴰ ⵜⴰⵊⵉⵀⴰⴷⵉⵢⵜ (27 ⵢⵓⵍⵢⵓ 2017). ⴰⵎⴰⴳⵔⴰⴷ ⵖⴼ ⵕⵕⴰⵢⵙ ⵃⵎⴰⴷ ⴰⵎⵏⵜⴰⴳ. ⵉⵜⵜⵢⵓⵥⵕⴰ ⴰⵙⵙ ⵏ 13/1/2026. ⵢⵓⵎⵥ ⵓⵙⴰⴽⴰ ⵏⵏⵙ ⴰⵏⴰⵥⵓⵕ ⵓⴳⴳⴰⵔ ⵏ ⵚⴹⵉⵎⵔⴰⵡ ⵏ ⵉⵙⴳⴳⵯⴰⵙⵏ, ⵉⵥⴹⴰⵕ ⴳⵉⵙⵏ ⴰⴷ ⵉⵙⵎⴰⵜⵜⵉ ⴰⵥⴰⵡⴰⵏ ⴰⵎⴰⵣⵉⵖ ⵙⴳ ⵓⵙⴰⵜⴰⵍ ⴰⴷⵖⵔⴰⵏ ⵖⵔ ⵓⴱⴰⵔⴰⵣ ⴰⴳⵔⴰⵖⵍⴰⵏ, ⴰⵢⵍⵍⵉⴳ ⴰⵙ ⴼⴽⴰⵏ ⴰⴼⵔⵉⵙⵎ ⵏ "ⴰⵎⵙⵇⴰⴷ ⵏ ⵔⵔⵉⴱⴰⴱ".

 ⵜⴰⵍⴰⵍⵉⵜ ⴷ ⵓⵙⵙⵉⵍⵖ 
ⵉⵥⵕⴰ ⵃⵎⴰⴷ ⴰⵎⵏⵜⴰⴳ ⵜⵉⴼⴰⵡⵜ ⵏ ⵜⵓⴷⵔⵜ ⴳ ⵓⵙⴳⴳⵯⴰⵙ 1927 ⴳ ⵓⴹⵡⵡⴰⵕ ⵏ "ⴱⵉⵟⵍⵊⴰⵏ""ⵕⵕⴰⵢⵙ ⵃⵎⴰⴷ ⴰⵎⵏⵜⴳⴰ ⵉⵚⵕⵕⴼ. ⴷ ⵜⴰⴷ ⵜⴳⴰ ⵉⵎⵉⴽⴽ ⵖⴼ ⵜⵓⴷⵔⵜ ⵏⵏⵙ + ⴰⵕⵓⴱⵓⵕⵟⴰⵊ ⵏ ⵜⴱⴰⴷⵓⵜ ⵜⵉⵙ ⵙⵏⴰⵜ ⵖⴼ ⵜⴰⵙⵙⴰⵙⵜ ⵏⵏⵙ ⵜⴰⴷⵓⵙⴰⵏⵜ". ⴰⴳⴰⴷⵉⵔ ⴰⵏⴼⵓ (ⵙ ⵜⵄⵔⴰⴱⵜ). 2015-11-24. ⵉⵜⵜⵢⵓⵥⵕⴰ ⴰⵙⵙ ⵏ 2026-01-13. ⵍⵍⵉ ⵉⴹⴼⵕⵏ ⵉ ⵜⵇⴱⵉⵍⵜ ⵏ "ⵉⵔⴳⴳⵉⵜⵏ" ⴳ ⵜⵎⵏⴰⴹⵜ ⵏ ⵜⵎⵙⵓⵍⵜ ⴳ ⵜⵙⴳⴰ ⵏ ⵜⵔⵓⴷⴰⵏⵜ. ⵉⵏⴽⵔ ⴷ ⴳ ⵡⴰⵎⵎⴰⵙ ⵏ ⵢⴰⵜ ⵜⵡⵊⴰ ⵉⵜⵜⵡⴰⵙⵙⵏⵏ ⵙ "ⴰⵢⵜ ⵕⵕⴰⵢⵙ", ⴷ ⵏⵜⵜⴰ ⴰⴷ ⵉⴳⴰⵏ ⴰⵎⵥⵢⴰⵏ ⴳ ⴽⴽⵓⵥ ⴰⵢⵜⵎⴰⵙ. ⵜⵎⵎⵓⵜⵜⵉ ⵜⵡⵊⴰ ⵏⵏⵙ ⵍⵍⵉⴳ ⴷⴰⵔⵙ ⵚⴹⵉⵚ ⵉⵢⵢⵉⵔⵏ ⵖⵔ ⵢⴰⵏ ⵓⴹⵡⵡⴰⵕ ⴰⵏⴰⵔⴰⴳ ⵉⵙⵎ ⵏⵏⵙ "ⵜⵉⵖⵔⵖⴰⵔ", ⵖⵉⵍⵍⵉ ⴳ ⵢⵓⵎⵥ ⴰⵙⴳⵎⵉ ⵏⵏⵙ ⴰⵎⵣⵡⴰⵔⵓ. ⵍⵍⵉⴳ ⵢⵓⵡⴹ ⵙⴰ ⵏ ⵉⵙⴳⴳⵯⴰⵙⵏ, ⵉⵙⵙⴽⵛⵎ ⵜ ⴱⴰⴱⴰⵙ ⵖⵔ ⵜⵎⵣⴳⵉⴷⴰ (ⵍⴽⵓⵜⵜⴰⴱ ⴰⵇⵓⵕⴰⵏⵉ) ⴰⴼⴰⴷ ⴰⴷ ⵉⵍⵎⴷ ⵉⵍⵓⴳⵏ ⵏ ⵜⵓⵜⵍⴰⵢⵜ ⴷ ⵓⵇⵓⵕⴰⵏ ⴳ ⴳⵔ ⵉⴼⴰⵙⵙⵏ ⵏ ⵡⴰⴳⴳⴰⴳ ⵙⵉⴷⵉ ⴱⵕⴰⵀⵉⵎ ⴱⵓⴽⵍⵣⵉⵎ ⴰⵜⴰⵎⴰⵔⵓⵜⵉ, ⵉⵣⵣⵔⵉ ⴳ ⵜⵖⵔⵉ ⵏⵏⵙ ⵙⴰ ⵏ ⵉⵙⴳⴳⵯⴰⵙⵏ ⴷⴰⵜ ⴰⴷ ⵉⴼⵍ ⵜⵉⵏⵎⵍ ⴳ ⵓⵡⵜⴰⵢ ⵏ ⴽⴽⵓⵥ ⴷ ⵎⵔⴰⵡ ⵏ ⵓⵙⴳⴳⵯⴰⵙ ⴰⴼⴰⴷ ⴰⴷ ⵉⵥⵍⵉ ⵉ ⵜⴽⵙⵙⴰ ⵏ ⵡⵓⵍⵍⵉ.

 ⵜⵉⵣⵡⵉⵔⵉ ⵜⴰⵏⴰⵥⵓⵕⵜ 
ⵜⵏⵜⵉ ⵜⴰⵢⵔⵉ  ⵏ ⵓⵎⵏⵜⴰⴳ ⵙ ⵜⵎⴷⵢⴰⵣⵜ ⴷ ⵉⵎⵓⵔⵉⴳ ⴳ ⵢⴰⵏ ⵓⵡⵜⴰⵢ ⵉⵎⵥⵥⵉⵏ, ⵍⵍⵉⴳ ⵉⵜⵜⵓⵣⵔⴰⵔ ⵙ ⵜⵔⵓⴱⴱⴰ ⵏ ⵕⵕⵡⴰⵢⵙ ⵍⵍⵉ ⴷ ⵉⵜⵜⴰⵛⴽⴰⵏ ⵙ ⵜⵎⵏⴰⴹⵜ ⵏⵏⵙ, ⵙⵍⴰⵡⴰⵏ ⴰⴽⴽⵯ ⵜⴰⵔⴰⴱⴱⵓⵜ ⵏ "ⵏⵏⵎⵉⵍⵉ" ⴷ ⵕⵕⴰⵢⵙ "ⵃⵎⴰⴷ ⴰⴱⵉⵟⵍⵊⴰⵏⵉ". ⵉⵃⵙⴰ ⵓⵎⵏⵜⴰⴳ ⵜⵉⵡⵓⵔⵉⵡⵉⵏ ⵜⵉⵎⵓⴼⴰⵢⵉⵏ ⵏ ⵜⵎⴷⵢⴰⵣⵜ ⵜⴰⵎⴰⵣⵉⵖⵜ ⵜⴰⵣⴰⵢⴽⵓⵜ, ⵙ ⵓⵥⵍⴰⵢ ⵜⵉⵎⴷⵢⴰⵣⵉⵏ ⵏ ⵍⵃⴰⵊⵊ ⴱⵍⵄⵉⴷ ⴷ ⵎⵓⵃⵎⵎⴰⴷ ⴱⵓⴷⵔⵄ, ⴷ ⵉⴷⵔⴰ ⴳ ⵉⵙⵓⵢⴰⵙ ⵏ "ⵓⵃⵡⴰⵛ" ⴰⴽⴷ ⵉⵎⴷⵢⴰⵣⵏ ⵉⵅⴰⵜⴰⵔⵏ ⵣⵓⵏ ⴷ "ⵄⴷⴷⵉ ⵓ ⴱⵉⴹⴰⵕ". ⴳ ⵜⵣⵡⵉⵔⵉ ⵏ ⵓⴱⵔⵉⴷ ⵏⵏⵙ, ⵉⵙⵙⵎⵔⵙ ⵉⵎⵉⵙ ⵏ "ⵜⴰⵍⵓⵟⴰⵕⵜ", ⵎⴰⵛⴰ ⴷⵖⵢⴰ ⵉⵎⵎⵓⵜⵜⵉ ⵖⵔ ⵡⴰⵍⵍⴰⵍ ⵏ "ⵔⵔⵉⴱⴰⴱ" ⴹⴰⵕⵜ ⵎⴰ ⵜ ⵉⵙⵖⴰ ⵙⴳ ⴷⴰⵔ ⴱⴰⴱⴰⵙ ⵏ ⵕⵕⴰⵢⵙ ⵄⵍⵉ ⴰⴱⵉⵟⵍⵊⴰⵏⵉ, ⴰⴼⴰⴷ ⴰⴷ ⵢⴰⵖⵓⵍ ⴷ ⴰⵎⴷⴷⴰⴽⴽⵯⵍ ⵏⵏⵙ ⴰⵎⵖⵍⴰⵍ ⴳ ⵜⵏⵢⵓⴷⴷⵓⵜ ⵏⵏⵙ ⵜⴰⵣⵣⵓⵍⴰⵏⵜ.

 ⵜⴰⵡⴰⴷⴰ ⵜⴰⵣⵣⵓⵍⴰⵏⵜ ⴷ ⵜⵙⵓⵙⵏⵜ 
ⵉⴼⵍ ⵓⵎⵏⵜⴰⴳ ⵜⴰⵎⴰⵣⵉⵔⵜ ⵏⵏⵙ ⴷ ⵉⵡⴰⵜⵙ ⵏⵏ ⵜⴰⵎⴷⵉⵏⵜ ⵏ ⴷⵛⴰⵢⵔⴰ ⴷ ⵓⴳⴰⴷⵉⵔ, ⴷ ⵖⵉⵏⵏ ⴰ ⴳ ⵉⵎⵎⴰⴳⴳⴰⵔ ⴷ ⵉⵎⴷⵢⴰⵣⵏ ⵉⵅⴰⵜⴰⵔⵏ ⵏ ⵜⵎⵏⴰⴹⵜ ⵏ "ⵛⵜⵓⴽⴰ" ⵣⵓⵏ ⴷ ⵙⴰⵄⵉⴷ ⴰⵛⵜⵓⴽ ⴷ ⵍⵃⵓⵙⴰⵢⵏ ⵊⴰⵏⵟⵉ. ⵉⵜⵜⵓⵥⵍⴰⵢ ⵡⴰⵎⵎⴰⴽ ⵏ ⵓⵎⵏⵜⴰⴳ ⵙ ⵜⵣⵎⵔⵜ ⵜⴰⵅⴰⵜⴰⵔⵜ ⵖⴼ ⵓⵙⵎⵙⴰⵙⴰ ⵏ ⵓⴳⵕⴹ ⵏⵏⵙ ⵉ ⵓⵙⵍⵖⵜ ⴰⵎⴷⵢⴰⵣ ⴰⵍⵎⴰⵎⵎⴰⵢ, ⴷ ⵉⴼⴼⵓⴽⴽⵙ ⴳ ⵉⵎⵔⵙⴰⵏ ⵏ ⵜⴰⵢⵔⵉ ⴷ ⵓⵣⵖⴰⵏ ⴰⵏⴰⵎⵓⵏ ⴷ ⵜⵏⴰⵔⴰ ⵜⴰⵙⴳⴷⴰⵏⵜ, ⵎⴽⵍⵍⵉ ⵉⵜⵜⵡⴰⵙⵙⵏ ⵙ ⵓⵙⵎⵔⵙ ⵏ ⵡⴰⵏⵣⴰⵜⵏ ⵉⵖⵔⴼⴰⵏⵏ ⴳ ⵜⵎⴷⵢⴰⵣⵉⵏ ⵏⵏⵙ. ⵜⵙⵙⵏⵜⵉ ⵜⵙⵓⵙⵏⵜ ⵏⵏⵙ ⴰⵔ ⵜⴻⵜⵜⵉⵔⵉⵡ ⵙⴳ ⵜⵙⵎⵓⵎⵔⴰⵡⵉⵏ  ⵏ ⵜⵊⵕⵎⴰ ⵍⵍⵉ ⵉⵣⵔⵉⵏ, ⴷ ⴳ ⵜⴳⵉⵔⴰ ⵏ ⵜⵚⴹⵉⵎⵔⴰⵡⵉⵏ ⵉⵣⵎⵎⴻⵎ ⵜⴰⵙⴼⵉⴼⵜ ⵏⵏⵙ ⵜⴰⵎⵣⵡⴰⵔⵓⵜ ⵙ ⵜⴻⵜⵉⵇⵏⵉⵜ ⵏ "ⴰⴷⵉⵙⴽⵓⴼⵓⵏ" ⴳ ⵜⵎⴰⵥⵓⵏⵜ ⵜⴰⴼⵕⴰⵏⵚⵉⵚⵜ ⴱⴰⵔⵉⵣ, ⵍⵍⵉ ⵉⴳⴰⵏ ⵜⴰⵜⵉⵇⵏⵉⵜ ⵉⵜⵜⵓⵥⵍⴰⵢⵏ ⵖⴰⵙ ⵉ ⵜⵓⴼⵔⵉⵏⵜ ⴳ ⵉⵙⵏⵙⴰ ⵉⵅⴰⵜⴰⵔⵏ ⴳ ⵜⵉⵣⵉ ⴰⵏⵏ."ⵜⴰⵎⵜⴰⵏⵜ ⵏ ⵔⵕⴰⵓⵢⵙ ⵃⵎⴰⴷ ⴰⵎⵏⵜⴰⴳ ⴰⵅⴰⵜⴰⵔ ⵏ ⵜⵥⵓⵕⵉ ⵏ ⵜⵕⵕⵓⵢⵙⴰ – ⴰⵙⵙ 24". – ⴰⵙⵙ 24 ⵉⵏⵖⵎⵉⵙⵏ ⵏ ⵡⴰⵙ ⴰⴷ ⵙⴳ ⵜⵉⴼⴰⵡⵜ ⴰⵔ ⴷ ⴷ ⵟⵕⵏⵜ ⵜⵉⵍⵍⴰⵙ (ⵙ ⵜⵄⵔⴰⴱⵜ). ⵉⵜⵜⵢⵥⵕⴰ ⴰⵙⵙ 2026-01-13.

 ⵜⴰⵎⴰⴹⵍⴰⵏⵜ ⴷ ⵓⵙⵎⵖⵔ 
ⵉⵔⵣⴼ ⵕⵕⴰⵢⵙ ⵃⵎⴰⴷ ⴰⵎⵏⵜⴰⴳ ⴳ ⵓⵎⵏⵥⴰⵡ ⵏ ⵜⵓⵕⵓⴱⵜ ⴳ ⵎⵏⵏⴰⵡⵜ ⵜⵙⵓⵜⴰⵍ ⵜⵉⵏⴰⵥⵓⵕⵉⵏ ⵍⵍⵉ ⵢⵓⵎⴰⵏ ⴼⵕⴰⵏⵚⴰ ⴷ ⴱⵍⵊⵉⴽⴰ ⴷ ⵀⵓⵍⴰⵏⴷⴰ ⴷ ⵓⵍⵉⵎⴰⵏ ⴳ ⵉⵙⴳⴳⵯⴰⵙⵏ ⵏ 1965 ⴷ 1966 ⴷ 1975 ⴷ ⵎⴰⴷ ⵜⵏ ⵉⴷ ⵉⵡⴰⵍⴰⵏ, ⴷ  ⵉⵙⴷⴷⵔ ⵜⵉⵎⴷⴷⵉⵢⵉⵏ ⵉ ⵉⵎⵖⵔⴰⴱⵉⵏ ⵏⵏⴰ ⵉⵣⴷⵖⵏ ⴳ ⴱⵕⵕⴰ. ⵉⴼⵍ ⴷ ⵢⴰⵏ ⵡⴰⵢⴷⴰ ⴰⵏⴰⵥⵓⵕ ⵉⴱⵖⵔⵏ ⵢⵓⵎⴰⵏ ⵜⵉⵎⴰⴹ ⵏ ⵜⵎⴷⵢⴰⵣⵉⵏ, ⵙⴳ ⵜⵉⴷ ⴰⴽⴽⵯ ⵉⵜⵜⵡⴰⵙⵙⵏⵏ: "ⴱⵓ ⵙⴰⵍⵎ", "ⴱⵓ ⵛⵛⴰⵀⵡⴰ", ⴷ "ⵉⵎⵉⴽⴽ ⵉⴳⴰ ⵣⵣⵉⵏ". ⴷ ⵙ ⵓⴷⴰⴽⴰⴹ  ⵉ ⵜⴰⵢⵙⵉ ⵏⵏⵙ ⵜⴰⵅⴰⵜⴰⵔⵜ, ⵜⴻⵜⵜⵓⵥⵍⴰⵢ ⵜⵙⵓⵜⵍⵜ ⵜⵉⵙ ⵚⴹⵉⵚⵜ ⵏ ⵓⵏⵎⵓⴳⴳⴰⵔ ⴰⵏⴰⵎⵓⵔ ⵏ ⵜⵥⵓⵕⵉ ⵏ ⵕⵕⵡⴰⵢⵙ ⴳ ⵓⵙⴳⴳⵯⴰⵙ 2017 ⵉ ⵓⵙⵎⵖⵔ ⵏⵏⵙ ⴷ ⵓⵙⴼⵓⴳⵍⵓ ⵙ ⵓⴽⵜⵜⴰⵢ ⵏⵏⵙ.

 ⵜⵉⵎⵥⵍⴰⵢ ⵜⵉⵏⴰⵥⵓⵕⵉⵏ ⴷ ⵜⵉⵏⵎⵍ 
ⵓⵔ ⵉⴳⵉ ⵓⵎⵏⵜⴰⴳ ⵕⵕⴰⵢⵙ ⴽⴰ, ⵎⴰⵛⴰ ⵉⴽⴽⴰ ⵜ ⵉⵏⵏ ⵉⴳⴰ ⴱⴰⴱ ⵏ ⵜⵉⵏⵎⵍ ⵜⴰⵏⴰⵥⵓⵕⵜ ⵍⵍⵉ ⴷ ⵉⵙⵙⵓⴼⵖⵏ ⵜⴰⵙⵓⵜ ⵏ ⵉⵏⴰⵥⵓⵕⵏ ⵉⵜⵔⴰⵔⵏ. ⵉⵜⵜⵡⴰⵙⵙⵏ ⵙ ⵡⴰⵏⵏⴰⵣ ⵏⵏⵙ ⴷ ⵉⵔⴼⵙⴰⵏ ⵏⵏⵙ ⴰⵜⵜⵓⵢⵏⵉⵏ ⴷ ⵜⴼⵙⵙⵉ ⵏ ⵢⵉⵎⴰⵏ ⵏⵏⵙ, ⴷ ⵏⵜⵜⴰ ⴰⴷ ⵉⴳⴰⵏ ⴰⵏⴰⵥⵓⵕ ⴰⵎⵣⵡⴰⵔⵓ ⵍⵍⵉ ⵉⵙⵏⵓⵍⴼⴰⵏ ⵢⴰⵏ ⵓⵙⵔⵜⵓ ⵉⵙⵎⵓⵏⵏ ⴳⵔ ⵜⴽⵍⴰⵙⵉⴽⵜ ⵜⴰⵎⴰⵣⵉⵖⵜ ⴷ ⵜⵓⴳⴳⵔⵉⵡⵉⵏ ⵜⵉⵜⵔⴰⵔⵉⵏ, ⴰⵢⵍⵍⵉ ⵢⵓⵊⵊⴰⵏ ⵜⵉⵔⵓⴱⴱⴰ ⵜⵉⵎⵥⴰⵡⴰⵏⵉⵏ ⵜⵉⵜⵔⴰⵔⵉⵏ ⴰⴷ ⴰⵍⵙⵏⵜ ⵉ ⵓⴼⴰⵔⵙ ⵏ ⵜⵣⵍⴰⵜⵉⵏ ⵏⵏⵙ ⵙ ⵜⵎⴰⵎⴽⵉⵏ ⵜⵉⵎⴰⵢⵏⵓⵜⵉⵏ.ⴰⴳⵎⴰⵎ (2015-11-28). "ⵕⵕⴰⵢⵙ ⵃⵎⴰⴷ ⴰⵎⵏⵜⴰⴳ ⵉⴷⴷⵔ ⴰⵎ ⴽⵔⴰ ⵏ ⵜⵣⵉⵣⵡⵉⵜ ⴷ ⵉⵎⵎⵓⵜ ⴰⵎ ⴽⵔⴰ ⵏ ⵜⵜⴰⵢⵏⵉⵡⵜ". ⵀⵉⵙⴱⵔⵉⵙⵙ - (ⵙ ⵜⵄⵔⴰⴱⵜ). ⵉⵜⵜⵢⵓⵥⵕⴰ ⴳ 2026-01-13. ⵉⴷⴷⵔ ⴳ ⵓⵣⵎⵣ ⵏ ⵉⵏⵎⵖⵓⵔⵏ ⵏ ⵜⵥⵓⵕⵉ ⵜⴰⵎⴰⵣⵉⵖⵜ ⵣⵓⵏ ⴷ ⵍⵃⴰⵊⵊ ⴱⵍⵄⵉⴷ, ⴷ ⵄⵓⵎⴰⵕ ⵡⴰⵀⵔⵓⵛ, ⴷ ⵎⵓⵃⵎⵎⴰⴷ ⴰⵍⴱⵏⵙⵉⵔ, ⴷ ⵉⵖⴰⵎⴰ ⵉⴼⵔⴳ ⵜⴰⵥⵖⵓⵕⵜ ⵏ ⵜⵥⵓⵕⵉ ⵏ "ⵜⵕⵕⵓⵢⵚⴰ" ⵡⴰⵅⵅⴰ ⴳ ⵓⵣⵎⵣ ⵏ ⵓⵕⵥⵥⵓⵎ ⴰⵎⵥⴰⵡⴰⵏ.

 ⴰⵟⵟⴰⵏ ⴷ ⵜⵎⵜⵜⴰⵏⵜ 
ⴳ ⵉⵙⴳⴳⵯⴰⵙⵏ ⵏⵏⵙ ⵉⵏⴳⴳⵓⵔⴰ, ⵉⵣⴷⵖ ⵕⵕⴰⵢⵙ ⵃⵎⴰⴷ ⴰⵎⵏⵜⴰⴳ ⴳ ⵜⴳⵎⵎⵉ ⵏⵏⵙ ⴳ ⵜⵎⴷⵉⵏⵜ ⵏ ⴷⵛⴰⵢⵔⴰ ⵜⴰⵊⵉⵀⴰⴷⵉⵢⵜ. ⵉⵎⵎⴰⵖ ⴳ ⵜⴳⵉⵔⴰ ⵏ ⵜⵓⴷⵔⵜ ⵏⵏⵙ ⴷ ⵜⵎⴰⴹⵓⵏⵜ ⵏ ⵜⵃⵍⴰⵍⴰⵙⵜ ⴷ ⵓⴱⵓⴽⴹ ⵏ ⵡⴰⵍⵍⵏ ⵏⵏⵙ  ⴷ ⵜⵎⵉⵜⴰⵔ ⵏ ⵜⵡⵙⵔⴰ, ⴰⵢⵍⵍⵉⴳ ⴰⴽⴽⵯ ⵙⵓⵔ ⵓⵔ ⵉⵥⴹⵉⵕ ⴰⴷ ⵉⵙⴰⵡⴰⵍ ⵓⵍⴰ ⴰⴷ ⵉⵜⵜⵎⵓⵙⵙⵓ.ⵄⴱⴷⵓⵍⵍⴰⵀ ⵍⵄⵙⵔⵉ (2015-11-24). "ⴰⵎⵏⴰⵢ ⵏ ⵓⵥⴰⵡⴰⵏ ⴰⵎⴰⵣⵉⵖ ⵉⵚⵕⵕⴼ". ⴰⵙⵉⵜ ⴰⵍⵉⴽⵜⵕⵓⵏ ⵏ ⵓⴽⴰⴱⴰⵕ ⵏ ⵜⵣⵔⴼⵜ ⴷ ⵜⴳⵎⵉ (ⵙ ⵜⵄⵔⴰⴱⵜ). ⵉⵜⵜⵢⵓⵥⵕⴰ ⴳ 2026-01-13. ⴷ ⵉⵥⵉⴹⵕ ⴷ ⵡⴰⵟⵟⴰⵏⵏ ⴰⵏⵏ ⴽⴽⵓⵥ ⵉⵙⴳⴳⵯⴰⵙⵏ. ⴳ ⵜⵉⵣⵉ ⵏ ⵓⵣⵔⵏⴰⵣ ⴰⴷ, ⵢⵓⵎⵥ ⵢⴰⵏ ⵓⵏⵀⵍⵍⴰ ⴷⴰⵔ ⵜⵡⵊⴰ ⵏⵏⵙ ⴷ ⵉⵎⴷⴷⵓⴽⴽⴰⵍ ⵏⵏⵙ ⵍⵍⵉ ⴰⵙ ⵢⴰⵥⵏ, ⴷ ⴰⵡⴷ ⵙ ⵢⴰⵏ ⵓⴹⴼⵓⵕ ⴰⴷⵓⵙⴰⵏ ⵙⴳ ⴷⴰⵔ ⵜⵎⵙⵎⵓⵏⵜ "ⵜⴰⵍⵉⵍⵜ" ⵏ ⵜⵡⵉⵣⵉ ⵜⴰⴷⵓⵙⴰⵏⵜ ⵉ ⵉⵏⴰⵥⵓⵕⵏ. ⴳ ⵡⴰⵙⵙ ⵏ ⵓⵙⵉⵏⴰⵙ 24 ⵏⵓⵡⴰⵏⴱⵉⵔ 2015, ⵉⵎⵎⵓⵜ ⴳ ⵓⵡⵜⴰⵢ ⵏ 88 ⵏ ⵓⵙⴳⴳⵯⴰⵙ. ⵉⵜⵜⵓⵎⴹⴰⵍ ⴳ ⵢⴰⵜ ⵜⵎⴹⴰⵍⵜ ⵜⴰⵅⴰⵜⴰⵔⵜ ⴳ ⵉⵙⵎⴹⴰⵍ ⵏ "ⵉⵔⵃⵃⴰⵍⵏ" ⴳ ⴷⵛⴰⵢⵔⴰ ⵜⴰⵊⵉⵀⴰⴷⵉⵢⵜ, ⵉⴼⵍ ⴷ ⴹⴰⵕⴰⵜ ⵏⵏⵙ ⵢⴰⵜ ⵜⴰⵢⵙⵉ ⵜⴰⵏⴰⵥⵓⵕⵜ ⵜⴰⵎⵖⵍⴰⵍⵜ ⴷ ⵢⴰⵏ ⵓⴷⵖⴰⵔ ⵉⵣⵡⴰⵏ ⴳ ⵓⴼⵔⴰⵢ/ⵓⵀⵓⵍⴼⵓ ⵏ ⵜⴷⵍⵙⴰ ⵜⴰⵎⴰⵣⵉⵖⵜ.

 ⵥⵕ ⵓⴳⴳⴰⵔ 

 ⵜⴰⵥⵓⵕⵉ ⵏ ⵜⵕⵕⵓⵢⵙⴰ
 ⵔⵔⵉⴱⴰⴱ
 ⵎⵓⵃⵎⵎⴰⴷ ⴰⵍⴱⵏⵙⵉⵔ

 ⵉⵙⴰⵖⵓⵍⵏ